بەڕێوەبەرایەتی ئاسایشی پارێزگای سلێمانی رایگەیاند، لەماوەی چەند کاتژمێرێکدا تۆمەتبارانی ڕووداوی کوشتنی ژنێک لە گەڕەکی بەختیاری سلێمانی دەستگیر کران.
کەناڵی ناس کورد لە تێلیگرام جۆین بکە
بەپێی راگەیەنراوێکى ئاسایش کە دەست "ناس کورد" کەوتووە، تۆمەتبارەکان بە هەماهەنگی لەگەڵ بەڕێوەبەرایەتی ئاسایشی ڕۆژهەڵاتی هەولێر- کۆیە دەستگیر کراون و لە ئێستادا لەسەر فەرمانی دادوەر ڕاگیراون و لێکۆڵینەوە لەگەڵیان بەردەوامە.
بەپێی زانیارییەکانی ناس کورد کە لە سەرچاوەیەکی ئاگادارەوە دەستیکەوتووە، ئەو ژنە کە بەیانی ئەمڕۆ لە گەڕەکی بەختیاری لە سلێمانی کوژرا ناوی "ناگەهان ئاكارسەر"ـە و نازناویشی (زیلان)ـە، ناوبراو خەڵكی باكووری كوردستانە.
ناگەهان ئاكارسەر ژنە لێکۆڵەرە لە ناوەندی ژنۆلۆژی، بەیانیی ئەمڕۆ سێشەممە بە 11 گوللـە لەلایەن پیاوێکەوە کوژرا.